CELEX: 62018CA0305
Language: hu
Date: 2019-05-08 00:00:00
Title: C-305/18. sz. ügy: A Bíróság (hatodik tanács) 2019. május 8-i ítélete (a Tribunale Amministrativo Regionale per il Lazio [Olaszország] előzetes döntéshozatal iránti kérelme) — Verdi Ambiente e Società [VAS] — Aps Onlus, Movimento Legge Rifiuti Zero per l’Economia Circolare Aps kontra Presidenza del Consiglio dei Ministri és társai (Előzetes döntéshozatal — Környezet — 2008/98/EK irányelv — A hulladékok hasznosítása vagy ártalmatlanítása — A nemzeti önellátást biztosító integrált hulladékgazdálkodási rendszer bevezetése — Hulladékégető létesítmények létrehozása vagy a meglévő létesítmények kapacitásának növelése — A hulladékégető létesítmények „elsődleges nemzeti jelentőségű stratégiai infrastruktúráknak és létesítményeknek” való minősítése — A „hulladékhierarchia” elvének tiszteletben tartása — 2001/42/EK irányelv — „Környezeti hatásvizsgálat” folytatásának szükségessége)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/17
            
         
      A Bíróság (hatodik tanács) 2019. május 8-i ítélete (a Tribunale Amministrativo Regionale per il Lazio [Olaszország] előzetes döntéshozatal iránti kérelme) — Verdi Ambiente e Società [VAS] — Aps Onlus, Movimento Legge Rifiuti Zero per l’Economia Circolare Aps kontra Presidenza del Consiglio dei Ministri és társai
      (C-305/18. sz. ügy) (1)
      
      (Előzetes döntéshozatal - Környezet - 2008/98/EK irányelv - A hulladékok hasznosítása vagy ártalmatlanítása - A nemzeti önellátást biztosító integrált hulladékgazdálkodási rendszer bevezetése - Hulladékégető létesítmények létrehozása vagy a meglévő létesítmények kapacitásának növelése - A hulladékégető létesítmények „elsődleges nemzeti jelentőségű stratégiai infrastruktúráknak és létesítményeknek” való minősítése - A „hulladékhierarchia” elvének tiszteletben tartása - 2001/42/EK irányelv - „Környezeti hatásvizsgálat” folytatásának szükségessége)
      (2019/C 230/20)
      Az eljárás nyelve: olasz
      
         A kérdést előterjesztő bíróság
      
      Tribunale Amministrativo Regionale per il Lazio
      
         Az alapeljárás felei
      
      
         Felperesek: Verdi Ambiente e Società [VAS] — Aps Onlus, Movimento Legge Rifiuti Zero per l’Economia Circolare Aps
      
         Alperesek: Presidenza del Consiglio dei Ministri, Ministero dell’Ambiente e della Tutela del Territorio e del Mare, Regione Lazio, Regione Toscana, Regione Lombardia
      
         Az eljárásban részt vesz: Associazione Mamme per la Salute e l’Ambiente Onlus, Comitato Donne 29 Agosto
      
         Rendelkező rész
      
      
                  1)
               
               
                  A „hulladékhierarchia” a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK európai parlamenti és tanácsi irányelv 4. cikkében kifejtett elvét ezen irányelv 13. cikkének fényében akként kell értelmezni, hogy azzal nem ellentétes az olyan nemzeti szabályozás, mint amely az alapügy tárgyát képezi, amely a hulladékégető létesítményeket „elsődleges nemzeti jelentőségű stratégiai infrastruktúráknak és létesítményeknek” minősíti, feltéve hogy e szabályozás összeegyeztethető ezen irányelv specifikusabb kötelezettségeket előíró egyéb rendelkezéseivel.
               
            
                  2)
               
               
                  A bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK európai parlamenti és tanácsi irányelv 2. cikkének a) pontját, 3. cikkének (1) bekezdését és 3. cikke (2) bekezdésének a) pontját akként kell értelmezni, hogy egy olyan nemzeti szabályozás, mint amely az alapügy tárgyát képezi, amely egy alaprendeletből és egy végrehajtási rendeletből áll, és amely a meglevő hulladékégető létesítmények kapacitásának növelését és ilyen jellegű új létesítmények létrehozását írja elő, az ezen irányelv értelmében vett „tervek és programok” fogalma alá tartozik, amennyiben jelentős hatással lehet a környezetre, és azt ennélfogva előzetes környezeti vizsgálatnak kell alávetni.
               
            
         (1)  HL C 268., 2018.7.30